CELEX: 22010D0079
Language: sl
Date: 2010-06-11 00:00:00
Title: Sklep Skupnega odbora EGP št. 79/2010 z dne 11. junija 2010 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

16.9.2010   
            
            
               SL
            
            
               Uradni list Evropske unije
            
            
               L 244/39
            
         SKLEP SKUPNEGA ODBORA EGP
   št. 79/2010
   z dne 11. junija 2010
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 159/2009 z dne 4. decembra 2009 (1).
            
         
               (2)
            
            
               Zaradi vključitve zakonodajnega svežnja o enotnem evropskem nebu v Sporazum in ključne vloge projekta SESAR za prihodnji razvoj izvedbenih ukrepov na tem področju ter zaradi udeležbe držav Efte pri javnem financiranju tega projekta prek sedmega okvirnega programa za raziskave in razvoj je primerno, da se spodbuja ustrezno sodelovanje med pogodbenicami Sporazuma v zadevah, ki jih zajema skupno podjetje SESAR, in da se vključi Uredbo Sveta (ES) št. 1361/2008 z dne 16. decembra 2008 o spremembi Uredbe (ES) št. 219/2007 o ustanovitvi skupnega podjetja za razvoj nove generacije evropskega sistema upravljanja zračnega prometa (SESAR) (2) ter tako spodbuja sodelovanje zainteresiranih strani iz držav Efte v projektu SESAR.
            
         
               (3)
            
            
               Protokol 31 k Sporazumu bi bilo zato treba spremeniti, da se omogoči začetek tega razširjenega sodelovanja –
            
         SKLENIL:
   Člen 1
   V opombo 1 odstavka 8b člena 1 (Raziskave in tehnični razvoj) Protokola 31 k Sporazumu se doda:
   „, kakor jo spreminja:
   
               —
            
            
               
                  32008 R 1361: Uredba Sveta (ES) št. 1361/2008 z dne 16. decembra 2008 (UL L 352, 31.12.2008, str. 12).“
            
         Člen 2
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (3) ali na dan začetka veljavnosti Sklepa Skupnega odbora EGP št. 78/2010 z dne 11. junija 2010 (4), če slednje nastopi pozneje.
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 11. junija 2010
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  UL L 62, 11.3.2010, str. 65.
   
      (2)  UL L 352, 31.12.2008, str. 12.
   
      (3)  Navedena ni nobena ustavna zahteva.
   
      (4)  Glej stran 37 tega Uradnega lista.